《隘头山》
唐代·刘琏

杖策跻绝壁，徒步穿远林。木叶泫清露，晓气光沈沈。

白云拥涧谷，浩若沧溟深。数峰出青翠，秀色倩人心。

间关林中鸟，和音奏鸣琴。芬菲道傍花，芳香袭幽襟。

适意岂不乐，但恐岁月侵。越此即他乡，矫首空长吟。

作者简介：刘琏（1348—1379）字孟藻，浙江青田(今属文成)人，刘基之长子。生于元惠宗至正八年，卒于明太祖洪武十二年，年三十二岁。有文行。洪武十年，（1377）为考功监丞，兼试监察御史。出为江西布政司右参政，为胡惟庸党所胁，堕井死。琏工诗，词旨高雅。而运思深挚。著有自怡集一卷，《四库总目》行于世。